சட்டம் இயற்றப்பட்டவுடனேயே அது எல்லாப் பள்ளிகளையும் கட்டுப்படுத்தும். ஏனெனில் ஒரு பள்ளி நடத்த அனுமதி தரும் உரிமை மத்திய/மாநில அரசுகளிடம் மட்டும்தான் உண்டு. இந்தச் சட்டமும் தமிழ்நாடு விதிகளும் நடைமுறைக்கு வந்தபின் அனைத்துப் பள்ளிகளும் ஒரு குறிப்பிட்ட படிவத்தைப் பூர்த்தி செய்து அரசுக்கு அனுப்பவேண்டும். அரசின் கல்வி அலுவலர்கள் இந்தப் பள்ளிகளைப் பரிசீலித்து இப்பள்ளிகள் தொடரலாம் என்று சான்றிதழ் அளிக்கவேண்டும். அந்தக் கட்டுப்பாட்டின் அடிப்படையில்தான் இந்தச் சட்டம் இந்தப் பள்ளிகளைக் கட்டாயப்படுத்தப் போகிறது.